Official Journal L 159 , 28/06/1994 P. 0014 - 0015

Finnish special edition: Chapter 11 Volume 32 P. 0066

Swedish special edition: Chapter 11 Volume 32 P. 0066



Komisijas Regula (EK) Nr. 1470/94 (1994. gada 27. jūnijs), ar ko atver importa kvantitātes kvotas 160. kategorijas tekstilizstrādājumiem no Ķīnas Tautas Republikas un ar ko groza IV un V pielikumu Padomes Regulā (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 517/94 (1994. gada 7. marts) par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā[1], un jo īpaši tās 3. panta 3. punktu un 3. panta 5. punktu kopā ar 25. panta 4. punktu, tā kā 3. panta 3. punkts Regulā (EK) Nr. 517/94 paredz, ka V pielikumā norādītos tekstilizstrādājumus, kas ražoti uzskaitītajās valstīs, var importēt vienīgi tad, ja saskaņā ar attiecīgo 25. pantā paredzēto kārtību noteikts gada kvantitātes ierobežojums; tā kā viena dalībvalsts iesniegusi Komisijai prasību, kurā lūgts ieviest importa kvotu 160. kategorijas izstrādājumiem no Ķīnas Tautas Republikas, lai tiktu ievērotas attiecīgas tirgus prasības; tā kā pēc apspriedēm ar 25. pantu izveidotajā komitejā tika atzīts par vajadzīgu, jo īpaši ņemot vērā stāvokli attiecīgajā Kopienas rūpniecības nozarē, noteikt gada kvantitātes ierobežojumu 30 tonnu apmērā, kam no šīs regulas spēkā stāšanās dienas tiek pakļauts Kopienas imports attiecībā uz 160. kategorijas izstrādājumiem no Ķīnas Tautas Republikas; tā kā tāpēc ir jāgroza Regulas (EK) Nr. 517/94 IV un V pielikums un jāparedz, ka juridiskās drošības interesēs šī kvota tiks pārvaldīta saskaņā ar minētās Padomes Regulas 17. pantā noteikto kārtību; tā kā šie pasākumi saskan ar atzinumu, ko sniegusi komiteja, kas izveidota ar Regulu (EK) Nr. 517/94, IR PIEŅĒMUSI ŠO REGULU. 1. pants Ķīnas Tautas Republikā ražoti tekstilizstrādājumi, kas ietilpst 160. kategorijā, kurus importē Kopienā, ir pakļauti 30 tonnu gada kvantitātes ierobežojumam, kuru pārvalda saskaņā ar procedūru, kas paredzēta Padomes Regulas (EK) Nr. 517/94 17. pantā. 2. pants Padomes Regulas (EK) Nr. 517/94 IV un V pielikumu groza kā norādīts šīs regulas pielikumā. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 27. jūnijā Komisijas vārdā - Komisijas loceklis Leon Brittan PIELIKUMS "IV PIELIKUMS Regulas 3. panta 1. punktā minētie Kopienas noteiktie gada kvantitātes ierobežojumi (Aprakstus ražojumiem, kas iekļauti šajā pielikumā uzskaitītajās kategorijās, skat. šīs regulas I A pielikumā) ĶĪNA Kategorija Vienība Daudzums ex 13 1 1 000 gab. 150 ex 18 1 tonnas 98 ex 20 1 tonnas 10 ex 24 1 1 000 gab. 120 ex 39 tonnas 10 ex 78 1 tonnas 3 115 tonnas 450 117 tonnas 450 118 tonnas 950 120 tonnas 63 ex 136 1 2 tonnas 285 156 tonnas 760 157 tonnas 5 400 159 tonnas 3 020 160 tonnas 30 161 tonnas 10 777 Kategorijās, kurām pievienots "ex", ietilpst izstrādājumi, kas nav izstrādājumi no vilnas vai smalkiem dzīvnieku matiem, kokvilnas vai sintētiskiem vai mākslīgiem tekstilmateriāliem. 2 Šī kategorija aptver vienīgi audumus un citus zīda izstrādājumus, izņemot nebalinātus, mazgātus vai balinātus izstrādājumus, kas minēti KN apakšpozīcijās 5007 20 19, 5007 20 31, 5007 20 39, 5007 20 41, 5007 20 59, 5007 20 61, 5007 20 69, 5007 20 71, 5007 90 30, 5007 90 50, 5007 90 90. V PIELIKUMS Par to, kas minēts 3. panta 3. punktā (Aprakstus ražojumiem, kuri iekļauti šajā pielikumā uzskaitītajās kategorijās, skat. šīs regulas I A pielikumā) ĶĪNA Kategorijas: 121, 122, 123, 124, 125A, 125B, 126, 127A, 127B, 133, 137, 140, 141, 145, 146A, 146B, 146C, 151B". [1] OV L 67, 10.3.1994., 1. lpp.